Natursti på nordsiden af Kolding Fjord

Kolding har en smuk og unik beliggenhed ved Kolding Fjord. Der er en stigende efterspørgsel efter naturoplevelser, og disse oplevelser indgår også i overvejelserne hos potentielle tilflyttere til byen. Derfor arrangerede SF Koldings grønne arbejdsgruppe en ”Walk – and Talk vandretur” langs nordsiden af fjorden fra badebroen i Strandhuse til Drejens. Deltagerne var foruden SF Kolding medlemmer lokale fra Fjorddalen og Drejens. Lokale borgere i Fjorddalen giver udtryk for en vis skepsis i forhold til trafikken af cyklister og ikke mindst MBK-ere, i fald naturstien bliver en realitet.

Turen sluttede på idrætsefterskolen, hvor forstander Morten Svane og formanden for Lokalrådet Drejens-Nr. Bjert-Strandhuse Jan Bentsen fortalte om de foreløbige bestræbelser på at få etableret en natursti. Der er ifølge de to oplægsholdere en interesse i projektet fra såvel idrætsefterskolen, Drejens Boligby og spejderne på Hovens Odde. Det sidste ikke mindst, i fald der bliver etableret en gangbro over den gennembrudte dæmning ved Elvighøj. Der har været afholdt møder mellem de involverede parter og Plan-, bolig- og Møljøudvalget i Kolding Kommune. Ifølge formanden for lokalrådet er der en positiv stemning for projektet hos de politiske partier i byrådet.

Vi ser i SF Kolding frem til det videre arbejde og til en forhåbentlig fremtidig natursti langs fjorden.